VTE พุ่งแรงเฉียด 7% รับข่าวดีเตรียมลุยโซลาร์ฟาร์มในฟิลิปปินส์
VTE พุ่งแรงเฉียด 7% รับข่าวดีเตรียมลุยโซลาร์ฟาร์มในฟิลิปปินส์ โดยล่าสุด ณ เวลา 10.16 น.ราคาอยู่ที่ 2.62 บาท บวก 0.16 บาท หรือ 6.50% มูลค่าการซื้อขาย 28.71 ล้านบาท
19 ม.ค. 2559

ผู้สื่อข่าวรายงานว่า ราคาหุ้น บริษัท วินเทจ วิศวกรรม จำกัด (มหาชน) หรือ VTE ณ เวลา 10.16 น.อยู่ที่ 2.62  บาท บวก 0.16 บาท หรือ 6.50% มูลค่าการซื้อขาย 28.71 ล้านบาท โดยราคาหุ้นเปิดตลาดที่ 2.54 บาท ต่ำสุดที่ 2.54 บาท สูงสุดที่ 2.64 บาท
โดยราคาหุ้นมีการปรับตัวขึ้นรับข่าวดี หลังจากที่บริษัทประกาศว่าที่ประชุมคณะกรรมการบริษัทรับทราบการลงนามในบันทึกข้อตกลงเพื่อจัดตั้งกิจการร่วมทำ (Consortium) เมื่อวันที่ 7 ม.ค. ระหว่างบริษัท , W Energy Inc., (W Energy) และ Mr.Norberto Ramirez Ong (Mr. Ong) เพื่อเข้าซื้อและก่อสร้างโครงการผลิตพลังงานไฟฟ้าแสงอาทิตย์ ขนาด 25 เมกะวัตต์ ในประเทศฟิลิปปินส์ ซึ่งมีขนาดโครงการเบื้องต้นคิดเป็นมูลค่าประมาณ 40 ล้านเหรียญสหรัฐ โดย  W Energy และ Mr. Ong ไม่ได้เป็นบุคคลที่เกี่ยวโยงกัน
 